Document ID: 32005R1719

ΚΑΝΟΝΙΣΜΟΣ (EΚ) αριθ. 1719/2005 ΤΉΣ ΕΠΙΤΡΟΠΗΣ
της 27ης Οκτωβρίου 2005
για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως τα άρθρα 9 και 12,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2658/87 θέσπισε ονοματολογία εμπορευμάτων, αποκαλούμενη εφεξής «συνδυασμένη ονοματολογία», για να καλύψει, ταυτόχρονα, τις απαιτήσεις του κοινού δασμολογίου, τις στατιστικές εξωτερικού εμπορίου της Κοινότητας και άλλες κοινοτικές πολιτικές σχετικά με την εισαγωγή ή την εξαγωγή εμπορευμάτων.
(2)
Για την επίτευξη νομοθετικής απλοποίησης, είναι σκόπιμο να εκσυγχρονιστεί η συνδυασμένη ονοματολογία και να τροποποιηθεί η δομή της.
(3)
Είναι απαραίτητο να τροποποιηθεί η συνδυασμένη ονοματολογία, ώστε να ληφθούν υπόψη οι μεταβολές στις απαιτήσεις σχετικά με τις στατιστικές και την εμπορική πολιτική, οι μεταβολές προκειμένου να εκπληρωθούν διεθνείς δεσμεύσεις, οι τεχνολογικές ή εμπορικές εξελίξεις, η ανάγκη ευθυγράμμισης ή διευκρίνισης των κειμένων, καθώς και η ανάγκη προσαρμογής των κειμένων στη γλώσσα ορισμένων κρατών μελών που εντάχθηκαν το 2004, ώστε να εξασφαλισθεί συνέπεια στην τελωνειακή ορολογία.
(4)
Σύμφωνα με το άρθρο 12 του κανονισμού (ΕΟΚ) αριθ. 2658/87, το παράρτημα I του εν λόγω κανονισμού θα αντικατασταθεί από την 1η Ιανουαρίου 2006 από τη συνδυασμένη ονοματολογία στο σύνολό της, μαζί με τους αυτόνομους και συμβατικούς δασμούς, που προκύπτουν από τα μέτρα που θεσπίζει το Συμβούλιο ή η Επιτροπή.
(5)
Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΟΚ) αριθ. 2658/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27ης Οκτωβρίου 2005.

Labels: 3